Som det antydes af [[begreb]]ets [[præfix]] ”post”, forholder den postmoderne litteratur sig til den [[modernisme|modernistiske litteratur]], der vandt frem i [[USA]] og [[Storbritannien]] i [[1920'erne]]. De tidligste forløbere for postmodernismen er [[Litteraturhistorie|litteraturhistorisk]] set ''[[Lolita]]'' (1955) af [[Vladimir Nabokov]] og [[Ralph Ellison]]s ''Invisible Man'' (1952), men det er i [[1960'erne]], at postmodernismens første hovedværker bliver udgivet. Joseph Hellers ''[[Punkt 22|Catch-22]]'', Thomas Pynchons ''Katalognummer 49 udbydes'' (1966) og Kurt Vonneguts ''Slagtehus 5'' (1969) er centrale i denne sammenhæng. Disse romaner havde alle stærke politiske elementer i sig, selvom det politiske måske er mere tydeligt hos Heller og Vonnegut end hos Pynchon.
Litteratur Kultur